Edina Gangl

Edina Gangl (Mosonmagyaróvár, Hungaria, 1990eko ekainaren 25a) waterpolo jokalari hungariarra da, brontzezko domina olinpikoa eta Europako txapelduna; atezaina da.

Bere ibilbidea 
2005-2006 denboraldian, OB I-n, Győr-eko VSE taldean debutatu zuen, eta seigarren amaitu zuten ligan. 2007an, seigarren postuan sailkatu ziren Europako Gazte Txapelketan, eta azken postuan amaitu zuten txapelketa nazionalean. Hurrengo denboralditik aurrera, Újpest TEn jokatu zuen. 2008an, zilarrezko domina irabazi zuen Junior Europako Txapelketan, eta, Hungariako txapelketan, zazpigarren sailkatu zen. Hurrengo urtean, bosgarren sailkatu zen junior mailako Europako Txapelketan.

2009-2010 denboraldian, UVSEko jokalaria izan zen, Hungariako txapelketan laugarren postua lortuz. Hurrengo txapelketatik, Eger VKn taldean jokatu zuen. Bere talde berriarekin, brontzezko domina irabazi zuen lehen denboraldian. 2011n, Munduko Txapelketan, bederatzigarren sailkatutako taldekide izan zen. 2012an, Hungariako txapeldun izan zen Egerrekin. Europako Txapelketan, brontzezko domina irabazi zuen. Olinpiar kanporaketetan, parte hartu zuen, non selekzioak Jokoetan aritzeko aukera irabazi zuen. Olinpiar Jokoetan laugarren geratu ziren.

2013an, laugarren geratu zen emakumezkoen BEKn Laugarren izan zen Munduko Ligan. Zilarrezko domina irabazi zuen Unibertsiadetan.

2014an, taldeen botoen arabera, Hungariako txapelketako atezainik onena aukeratu zuten.

UVSErekin fitxatu zuen 2014ko uztailean. Bere talde berriarekin, Hungariako txapeldun izan zen 2015ean, eta txapelketako atezainik onena bezala aukeratu zuten.

2015eko Emakumeen Munduko Waterpolo Txapelketan, bederatzigarren sailkatu zen.

2016an Belgraden jokatutako Europako Txapelketan, urrezko domina irabazi zuen Hungariako selekzioarekin, eta txapelketako atezainik onena bezala ere aukeratu zuten. Hungariako emakumezkoen waterpolo txapelketako atezainik onena izan zen 2015-2016an.

2017an, selekzioarekin, 5. postua soilik lortuko zuten Munduko Txapelketan, baina, UVSErekin, LEN Kopa irabazi zuen.

Hungariako selekzioarekin, brontzezko domina irabazi zuen 2020ko Europako Txapelketan.

2021eko udan, Greziako Glyfada taldearekin fitxatuko zuen. 2021era atzeratutako Tokioko Olinpiar Jokoetan, brontzezko domina lortuko zuen taldeko kidea izan zen.

Olinpiar Jokoak 
2020ko Udako Olinpiar Jokoetan, Tokio 2020an (Tokio), brontzezko   domina irabaziko du Hungariako taldearekin, AEBkoaren (urrezkoa) eta Espainiakoaren (zilarrezkoa) atzetik sailkatuz. Hauek osatuko dute Hungariako taldea: Edina Gangl, Krisztina Garda, Gréta Gurisatti, Anikó Gyöngyössy, Anna Illés, Rita Keszthelyi, Dóra Leimeter, Alda Magyari, Rebecca Parkes, Natasa Rybanska, Dorottya Szilágyi, Gabriella Szűcs eta Vanda Vályi-k.

Emaitzak

Sariak, aitortzak 

 Klubekin lortutakoak:
 Egri VK
 OB I
 Txapelduna (1): 2011–2012, 2012–2013
 Brontzezko domina (1): 2010–2011, 2013–2014
 Hungariako waterpolo kopa
 Irabazlea (1): 2012-2013
 Finalista (1): 2013-2014
 UVSE :
 OB I
 Txapelduna (6): 2014-2015, 2015-2016, 2016-2017, 2017-2018, 2018-2019, 2020-2021
 Hungariako waterpolo kopa
 Irabazlea (3): 2014, 2015, 2016
 LEN Txapeldunen Liga
 Finalista (1): 2015-16
 LEN Kopa
 Irabazlea (1): 2016-17
 Selekzioarekin:
 Hungaria
 Munduko Txapelketa:
 5. postua: 2017 (Budapest)
 Europako Txapelketa:
 Urrezko Domina (1): 2016
 Brontzezko domina (3): 2012, 2014, 2020
 Junior mailako Europako Txapelketa:
 Zilarrezko Domina (1): 2008
 Universiada :
 Zilarrezko Domina (1): 2013
 Banaka:
 Iván Szalay saria (gazte mailako jokalari onenari) (2007)
 Hungariako Merezimenduko Zilarrezko Gurutzea (2012)
 Hungariako txapelketako atezain onena (2014, 2015, 2016)
 2016ko Europako Txapelketako atezain onena (2016)
 Hungariar urteko waterpolo jokalaria (2017)
 Hungariako Merezimenduko Urrezko Gurutzea (2021)

Erreferentziak

Kanpo estekak

2020ko Udako Olinpiar Jokoetako dominadunak
Olinpiar Jokoetako dominadunak waterpoloan
2020ko Udako Olinpiar Jokoetako waterpolo jokalariak
Hungariako waterpolo jokalariak